Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1335

11. Költségvetés 11.1. Az igazgatóság a tv. 30. §-ának (2) bekezdéséhez igazodva minden év október 31-ig elkészíti a következő évre vonatkozó költségvetés javaslatát. A javaslatnak az adott évre a tv. 3. §-a szerint irányadó összmennyiséget termékfajtákra bontva kell tartalmaznia, és külön-külön csoportosítva kell feltüntetnie az előirányzott beszerzéseket és cseréket. A költségvetési javaslatnak a várható bevételek és kiadások mellett ki kell mutatnia a hiteligényeket is. A javaslatnak az éves beszámolóhoz igazodó részletezettségűnek kell lennie, s a tervezett adatokból le kell vezetnie a termékcsoportonkénti hozzájárulási összeget. A költségvetésnek hitelfelvételi tervet is kell tartalmaznia. 11.2. Az igazgatótanács a javaslatot november 30-ig megvitatja. A javaslat elfogadásához 2/3-os szótöbbség szükséges, úgy azonban, hogy az igazgatótanács miniszterek által kinevezett tagjainak mindegyike a javaslat mellett szavazzon. Ha a minisztériumi delegátusok bármelyike a javaslat ellen szavaz, úgy azt átdolgozásra — az ellenvetések egyidejű közlésével — vissza kell adni az igazgatóságnak. A költségvetési javaslat alapján meg kell határozni a termékcsoportonkénti egységnyi hozzájárulás értékét; az erre vonatkozó összegszerű javaslat része a közgyűlési előterjesztésnek. Indokolt esetben variációk is készíthetők. 1998/54. szám 11.3. Az igazgatótanács az általa elfogadott költségvetést, az azt megalapozó üzletpolitikával jóváhagyásra, a közgyűlés elé terjeszti. A közgyűlés által jóváhagyott költségvetés a Szövetség következő évi programja. 11.4. A jóváhagyott költségvetés végrehajtását szolgáló intézkedéseket az igazgató minden külön felhatalmazás nélkül megteheti, a jogügyleteket megkötheti, minden esetben mérlegelve a gazdaságossági szempontokat. 11.5. Ha a körülmények változása vagy hatósági intézkedés a tervtől való eltérést tesz szükségessé, az igazgató — az igazgatótanács elnökével együttműködve, annak minisztériumi tagjait tájékoztatva — saját hatáskörében teszi meg a halaszthatatlan intézkedéseket, de egyben köteles az igazgatótanács rendkívüli ülését összehívni. A biztonsági készlet felhasználásának tervezett intézkedéséről már a tervezési fázisban értesíteni kell a fentiekben meghatározott tagokat, ha ezt az adott körülmények lehetővé teszik. A már megtett szükségintézkedések jóváhagyása és a jövőben teendő intézkedések elhatározása az igazgatótanács hatásköre. 11.6. A tv. 34. §-ában a tagi hozzájárulás évközi módosítására adott jogot, illetve kötelezettséget a közgyűlés gyakorolja. 11.7. A Szövetség december 31-i fordulónappal a számviteli törvény előírásai szerint éves beszámolót köteles készíteni. Az éves beszámolót az igazgatóság úgy köteles elkészíteni, hogy az a könyvvizsgáló felülvizsgálata, az igazgatótanács egyetértése után a közgyűlés által a tárgyévet követő év május 31-éig elfogadásra kerüljön. 11.8. A Szövetség mérlegét és eredménykimutatását — a számviteli törvény előírásai szerint — a törvény

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes